Mkhwebane: Openbare bedreiger eerder as Openbare Beskermer? | Maroela Media
In die lig van dié omstredenheid het die Vereniging van Regslui vir Afrikaans (VRA) vandag ’n blitsseminaar in Centurion aangebied waartydens regsgeleerdes antwoorde op brandende vraagstukke rondom die OB, haar bevoegdheid en haar uitsprake probeer gee het.
Die seminaar val ook saam met die hofgeding wat aan die gang is waarin pres. Cyril Ramaphosa ’n dringende aansoek in die Pretoriase hooggeregshof teen die OB bring oor Pravin Gordhan, minister van openbare ondernemings. Ramaphosa voer aan hy het gehoor gegee aan ’n vroeëre versoek van die OB en dat hy nie tevrede is oor die wyse waarop sy aan hom wil voorsê wat om te doen nie.
Dr. Llewelyn Curlewis. Foto: Alet Rademeyer
Curlewis het verwys na bestaande wette wat pertinent vereis dat iemand in Mkhwebane se posisie ten alle tye bo verdenking moet wees en geskik en gepas moet optree. Daar was ook al verskeie hofuitsprake wat uitbrei op die terme geskik en gepas en waarvolgens tot die slotsom gekom kan word dat iemand in die OB se posisie bekwaam, gekwalifiseerd, bevoeg, regverdig, voortreflik, van onkreukbare karakter, geloofwaardig, eerlik, bewonderingswaardig, waardig en aanbevelenswaardig moet wees.
Willie Spies. Foto: Alet Rademeyer
Spies meen Suid-Afrika sit met ’n OB in die persoon van Mkhwebane wat met die spesifieke doel aangestel is om die Zuma-regime ter wille te wees.
“Sy het ’n weghardloop- Openbare Beskermer geword en niemand was al die onderwerp van soveel litigasie soos sy nie. Sy is eerder ’n openbare bedreiging as ’n openbare beskermer.”
Verskeie dinge kan in die nabye toekoms met haar gebeur. In dié stadium is 3 September as die datum geïdentifiseer waarop die justisiekomitee in die parlement met ’n ondersoek na haar sal begin.
Ramaphosa mag haar skors wanneer die komitee met sy ondersoek begin. Daar mag ook later ’n geslote stemming in die Nasionale Vergadering oor haar lot wees en dit is nie seker of sy dit sal oorleef nie. Indien sy dit wel oorleef, sal sy waarskynlik voortgaan om haarself uit te woed totdat haar termyn verstryk.
Spies sê voorts daar is bykans geen kans dat ’n werklike onafhanklike OB Mkhwebane sal opvolg nie. As na aanstellings gekyk word, wat duidelik nie onafhanklik is nie, hou OB’s net die heersende orde in stand.
Volgens Malan kan daar ondanks dit egter steeds nie verby die staatlik konstitusionele en demokratiese wanfunksionalisme gekyk word nie. Die antwoord hierop is ’n nie-staatlik konstitusionele burgerlike samelewing wat hom so goed moontlik moet organiseer ten einde te vergoed vir die wanfunksionering van die staatsorde.
“In weerwil van die totalitêre staat sien ons toenemend ’n gesonde reaksie onder Afrikaners wat in plaas daarvan om toeskouers van die mislukte staat te wees instellings bou om ’n nuwe orde teweeg te bring.”
Ai kan die vrou maar net nie uit haar eie bedank nie
Sy praat Zuma na: “Ek het dan niks verkeerd gedoen nie…” en almal glo haar! Kan Zuma nie maar in sy hoenderhok gaan bly en die OB saamvat nie?
Wat gaan dit vat vir die tannie om die boodskap te kry….. natuurlik gaan dit eerste oor haar vet salaris en tweede is sy ‘n pion van Zuma en Ace.
Vir haar om die regte ding te doen, sal nie maklik gebeur nie.
Hierdie vrou is ‘n geharde bedrieër en misdadiger, gevorm uit die hand van Zuma. Hy het haar destyds aangestel en ‘n verhouding met haar gehad. Sy is net so korrup soos die ander, met één groot verskil…. sy sit in ‘n baie gevaarlike pos met baie mag en amper onaantasbaar. Sy het amper meer mag as die president, met die ondersteuning van Ace en Malema agter haar – diktators van formaat.
Iemand moet net vir haar se, sjoe sjoe, jou tyd en rakleeftyd is verby, laat jy gaan!!! “Finish en Klaar!
Dit is ooglopend dat sy werk vir die ace en zuma kamp. Bloot eenvoudig om staatskapers te beskerm en om die stropery voort te sit.
As die OB omstrede uitsprake lewer moet tog verwag word dat omstrede uitlatings daaroor gemaak sal word.
Nou verstaan ek ook iets nie mooi reg nie. Wie regeer die land die ANC via CR of is dit JM via die Everything For Free party.
James dis een van Zuma se trawante. As soveel regsgeleerdes sê dat sy al soveel dinge gedoen het wat absoluut strydig met haar amp is. Hoekom kan sy nie net eenvoudig ontslaan word nie?? Dit voel vir my asof die land gestraf word met hierdie klas mense en dat daar gedurig hofsake en teeneise is wat tyd mors terwyl ons mooi land besig is om ten gronde te gaan. Wens die vrou wil haar goed vat en skoert want op hierdie stadium. Is sy beslis die Openbare Bedryging en kos ons bankrot land miljoene aan salaris en “byvoordele”.
Die balireaad gaan haar ook soos die ander twee vryspreek en sy gaan steeds aangaan met haar stomiteite.Lagwekkend hoek hulle mekaar beskerm.